René Weiler

René Weiler (s. 13. syyskuuta 1973) on sveitsiläinen jalkapallovalmentaja ja entinen puolustaja. Heinäkuusta 2025 lähtien hän on toiminut D.C. Unitedin päävalmentajana.

Ura pelaajana

Weiler aloitti pelaajauransa FC Winterthurissa Sveitsin toiseksi korkeimmalla sarjatasolla. Hyvät esitykset poikivat puolustajalle siirron FC Aarauhun kesällä 1993. Weiler pelasi Aaraun paidassa pääsarjassa. Hän siirtyi jo yhden kauden jälkeen tuoreeseen mestarijoukkue Servetteen. Hän edusti myös FC Zürichiä kunnes palasi Winterthuriin, jossa lopetti uransa vuonna 2001.René Weiler

Maajoukkuetasolla Weiler edusti Sveitsiä yhdessä A-maaottelussa vuonna 1997.SWITZERLAND VS. RUSSIA  1 - 2

Ura valmentajana

Maaliskuussa 2001 Weilerista tuli FC Winterthurin apulaisvalmentaja.Fussball: René Weiler Assistenztrainer in Winterthur Hän toimi seuran väliaikaisena päävalmentaja kesä–heinäkuussa 2001 ja tammi–helmikuussa 2002.Trainer 1896 – heute  Hän liittyi FC St. Gallenin organisaatioon urheilutoimenjohtajaksi tammikuussa 2005 ja valmensi myös seuran reservijoukkuetta.RENÉ WEILER Lokakuussa 2007 Weiler toimi hetken aikaa St. Gallenin päävalmentajana.FC St. Gallen » Manager history 

Kaudeksi 2009/10 Weiler siirtyi FC Schaffhausenin päävalmentajaksi.René Weiler neuer Trainer beim FCS  Joukkueen menestys Weilerin alaisuudessa jäi heikoksi ja kaudella 2010/11 seura vajosi putoamiskamppailuun Sveitsin toiseksi korkeimmalla sarjatasolla. Huhtikuussa 2011 Weiler siirtyi FC Aaraun päävalmentajaksi.René Weiler neuer Trainer in Aarau Weiler luotsasi Aaraun Challenge Leaguen mestariksi kaudella 2012/13 ja seura nousi takaisin liigaan. Weilerin johdolla Aarau säilytti sarjapaikkansa, mutta valmentaja itse jätti seuran kauden 2013/14 päätteeksi.René Weiler verlässt den FC Aarau

Marraskuussa 2014 Weilerista tuli Saksan 2. Bundesliigassa pelaavan 1. FC Nürnbergin päävalmentaja.Neuer FCN-Coach Weiler will Spaß vermitteln Nürnbergissä Weiler teki hyvää työtä nostamalla seuran kauden päätteeksi yhdeksänneksi. Kaudella 2015/16 Weiler johdatti seuransa sarjan kolmanneksi. Nousukarsinnoissa Nürnberg taipui Eintracht Frankfurtille yhteismaalein 2–1 ja näin sarjanousu jäi haaveeksi.Frankfurt win 1-0 at Nuremberg to stay in Bundesliga  Kauden jälkeen Weiler siirtyi belgialaisen RSC Anderlechtin päävalmentajaksi.Anderlecht heeft akkoord met nieuwe trainer René Weiler Debyyttikaudellaan Weiler luotsasi RSC Anderlechtin Belgian liigan mestariksi kolmen vuoden tauon jälkeen.Anderlecht back on top in Belgium Eurooppa-liigassa Weiler luotsasi Anderlechtin lohkovaiheesta pudotuspeleihin ja belgialaiset raivasivat tiensä aina puolivälieriin saakka pudottamalla jatkosta Zenitin ja APOELin. Puolivälierissä Anderlecht taipui lopulta Manchester Unitedille jatkoaikatappiolla.Man Utd edge into semis after extra-time victory Kauden päätteeksi Weiler valittiin vuoden parhaaksi jalkapallovalmentajaksi Belgiassa.Weiler is Trainer van het Jaar  Kausi 2017/18 lähti Anderlechtin osalta heikosti liikkeelle ja seurajohto erotti Weilerin tehtävistään syyskuun puolivälissä, kun joukkue oli liigassa sijalla 9.Celtic's Champions League opponents Anderlecht sack their manager

Kesäkuussa 2018 Weilerista tuli sveitsiläisseura FC Luzernin päävalmentaja.Luzern missglückt der Einstand von Trainer René Weiler Luzernin kausi ei sujunut odotusten mukaisesti, vaan joukkue juuttui liigan alempaan keskikastiin. Weiler sai potkut seurasta helmikuussa 2019 kolmen ottelun tappioputken jälkeen.Knall beim FC Luzern: Trainer René Weiler entlassen

Elokuun lopussa 2019 Weilerista tuli egyptiläisen Al-Ahlin päävalmentaja.Al Ahly: Egyptian giants appoint Rene Weiler as new coach Hän luotsasi seuran tuplamestariksi Egyptissä kaudella 2019/20. Hän jätti tehtävänsä lokakuussa 2020 henkilökohtaisen syiden vuoksi.OFFICIAL: Head coach Rene Weiler departs Al Ahly

Vuoden 2022 alussa Weilerista tuli Japanin liigan Kashima Antlersin päävalmentaja.Former Al Ahly coach Weiler takes charge of Japan’s Kashima Antlers Hän sai kuitenkin potkut tehtävistään jo elokuussa 2022.Kashima parts ways with Swiss manager Rene Weiler 

Heinäkuun alussa 2023 Weiler aloitti Servetten päävalmentajana.René Weiler sera le prochain entraîneur du Servette FC Weilerin johdolla Servette voitti kaudella 2023/24 Sveitsin cupin mestaruuden 23 vuoden tauon jälkeen.23 Jahre sind genug: Servette krönt sich zum Cupsieger Menestyksekkään kauden jälkeen Weiler siirtyi päävalmentajan paikalta Servetten urheilutoimenjohtajaksi.Communiqué officiel du Servette FC

Heinäkuussa 2025 Weilerista tuli MLS-liigan D.C. Unitedin päävalmentaja.DC United name René Weiler head coach

Meriitit
Valmentajana
 Sveitsin cup: 2024
 Egyptin mestaruus: 2020
 Egyptin cup: 2020
 Belgian mestaruus: 2017
 Sveitsin Challenge League: 2013
 Belgian vuoden valmentaja: 2017

Lähteet

Luokka:Sveitsiläiset jalkapalloilijat
Luokka:Sveitsiläiset jalkapallovalmentajat
Luokka:Vuonna 1973 syntyneet
Luokka:Elävät henkilöt